ዝብል ሕቶ እንትቐረበሎም ዝህብዎ መልሲ ዝፈልጥዎ ነገር ከምዘየለ ዘረጋግፅ እዩ። ፀብፃብ ውድብ ሕቡራት መንግስታት ከምዘመልክቶ፡ ብብዝሒ ናብ ኣውሮፓ ዝሳገሩ ዜጋታት፡ ካብታ ወሑድ ቁፅሪ ህዝቢ ዘለዋ ኤርትራ ዝመፅኡ ስደተኛታት ኣብ ሻብዓይ ይስርዑ። ነቲ ቑፅሪ ቅቡል ዘይገብር መንግስቲ ኤርትራ፡ ዜጋታት ካልኦት ሃገራት ከምዝበዝሑ እዩ ዝሕብር። ሚንስተር ሓበሬታ እታ ሃገር የማነ ገብረመስቀል፡ ከምዝብልዎ ካብ 40 ክሳብ 60% ቁፅሪ ስደተኛታት ካብ ኢትዮጵያ ወይ ድማ ካብ ካልኦት ሃገራት ቀርኒ ኣፍሪካ እዮም ዝብገሱ። ምንጪ ስእሊ, Getty Images መግለጺ ስእሊ, ካብ ኣፍሪካ ናብ ኣውሮፓ ንምስጋር ኣብ ዝግበር ዘይሕጋዊ ስደት ቁፅሪ ኤርትራውያን ዝለዓለ ምዃኑ ይሕበር ገለ ገበርቲ ሰናይ ትካላትን ኣብ ውድብ ሕቡራት መንግስታት ኤጀንሲ ስደተኛታት (ዩ ኤን ኤች ሲ ኣር)ን ንኸም በዓል ሰላማ ዝኣመሰሉ ኤርትራውያን ስደተኛታት ዕድል ስራሕ ንምፍጣር ኣብ ምንቅስቓስ እዮም። ንመፈፀሚ እቲ መደብ ዝውዕል 500 ሚልዮን ዶላር ካብ መንግስቲ እንግሊዝ፥ ሕብረት ኣውሮፓን ባንኪ ዓለምን ተረኺቡ እዩ። ብመሰረት ዝወፀ ትልሚ ኣብ ከተማታት መቐለ፥ ጅማን ዝዋይን ፓርክታት ኢንዳስትሪ ክህነፁ እዮም። አብዚኦም ድማ ልዕሊ 100,000 ዕድል ስራሕ ክፍጠር ትፅቢት ይግበር። ካብቲ ዝፍጠር ናይ ስራሕ ዕድል እቲ 30,000 ንስደተኛታት ምዃኑ ተፈሊጡሎ። ኣብ ኢትዮጵያ ኣስታት 800,000 ስደተኛታት እንትረከቡ መብዛሕቲኦም ካብ ኤርትራ፥ ሶማሊያን ደቡብ ሱዳንን ምዃኖም መረዳእታታት ይሕብሩ። ኣብዚ ሕዚ እዋን ኣብ መዕቖቢ እቶም ስደተኛታት ዝተፈላለዩ ሙያዊ ስልጠናታት እናተውሃበ ይርከብ። ስልጠና ኮምፒተር ሓዊሱ ስራሕቲ ዕንፀይቲ፥ ምድላው መግቢን ካልኦትን ነቶም ስደተኛታት እናተዋህቡ እዮም። ኣብ 1993 ኣቆፃፅራ ኣውሮፓ ካብ ኢትዮጵያ ናፅነታ እንተኣወጀት' ኳ ዝምድነአን ግን ምስሓርፈፈ እዩ ዘሎ ምንቅስቓስ ተቓወምቲ ውድባትን ውልቀ-ሚድያን ኣይትፈቅድን ትካላት ሰብኣዊ መሰላት ከምዝሕብርዎ ኤርትራ ንዓሰርተታት ዓመታት ዘገድድ ሃገራዊ ኣገልግሎት እያ ተግባራዊ ትገብር ዜጋታተን ብበዝሒ ናብ ኣውሮፓ ካብ ሞንጎ ዝስደዱለን ሃገራት ትስራዕ መንግስቲ ግን፡ ኮነ ተባሂሉ ፀገማት ክጋነኑ እናተገበረ እዩ፤ እቶም ፀገማት ንኢትዮጵያ ካብ ዝድግፋ ምዕራባውያን ዝነቐሉ እዮም ይብል ውድብ ሕቡራት መንግስታት፡ ዜጋታት ብዛዕባ ሕሱም ስደት እኹል ግንዛበ ክህልዎም ዝሕግዙ መርሃ-ግብሪታት እናተግበረ ይርከብ። ኤርትራ ነቲ ዝተሓሰበ ዕድል ስራሕ ናይ ምፍጣር መደብ ቅቡል ኣይገበረቶን። ''ዘይኸውንን ፖለቲካዊ ሽርሒታት ዝተላዕጠጠን'' ክትብል እያ ገሊፃቶ። ''ንደልዮ ነገር እንተሃለወ ሰላምን ኢትዮጵያ ድማ ንዓለም ለኸ ውሳነታት ክተኽብርን እዩ[ኣብ ጉዳይ ውሳነ ባድመ ምዃኑ እዩ]'' መግለጺ ስእሊ, መንግስቲ ኤርትራ በዝሒ ስደተኛታት ካብ ሃገሩ ከምዘይኮኑን፡ ኢትዮጵያውያን ከምዘለውን ይገልፅ እሞ ድኣ ኣብ ኢትዮጵያ ዝፍጠር ዕድላት ስራሕ ንምንቅስቓስ ስደተኛታት ክዓግቶ ዶ ይኸውን?
